De quines persones es parla en el text següent?
En el 94 aniversari del naixement de Fuster, m'agradaria plantejar aquest tema. Vaig a posar pros i contres:-Joan Fuster: Té el mèrit indubtable d'haver reviscolat el nacionalisme valencià, si bé patina en alguns temes, com el de les comarques xurres. Com a intel·lectual en sentit estricte, és això: Un estudiós, investigador i intel·lectual. El típic investigador que no ix pràcticament de casa, i que al final és pur racionalisme. Això té l'avantatge que el fa una mena d'il·lustrat a casa nostra, per contra, se li pot criticar que tenia poques vivències i coneixia poc l'ànima humana.-Josep Pla: Home fidel a la llengua i al país en circumstàncies difícils, si bé crec que no arribava a l'independentisme, i el seu nacionalisme era bastant ètnic, cosa discutible. És l'antítesi de Fuster en el sentit que ell sí que era un home que havia viscut i corregut molt de món. Era un home que alternava l'activitat intel·lectual amb l'activitat social (de fet féu molts viatges, com reflexen els seus llibres). Tanmateix, dotat d'una capacitat de treball increïble, escrivia sense descans, i la seua obra completa crec que és més voluminosa que la de Fuster. Se li pot criticar, per contra, que en escriure tant, sovint narrava coses banals, i les seues obres no tenen la profunditat i el rigor intel·lectual que les de Fuster. Per contra, i com era un home amb tantes vivències, el seu univers és potser més ric que el de Fuster.I bé, ací els teniu, molt succintament presentats (i si em llig algun expert en algú dels dos, que em corregisca).A partir d'ara, voteu, doncs, quin trobeu que ha estat millor.
Fuster, Joan Fuster, Josep Pla